251 Numerus, Numerare

Secundum arithmeticas raciones numerorum alius est diminutus, ut cuius partes aggregate minorem summam constituunt quam totum ipsum, ut octonarius, cuius partes sunt quaternarius qui est medietas, binarius qui est quarta pars, et vnitas que est octaua pars, ista constituunt septenarium. Alius est numerus perfectus cuius partes aggregare eandem summam constituunt quam et ipsum totum, ut senarius, cuius partes sunt ternarius qui est eius medietas, binarius qui est eius tercia pars, et vnitas que est sexta pars, que reddunt senarium. Aliquod est numerus superabundans vel super excrescens cuius partes aggregate maiorem summam constituunt quam ipsum totum, ut duodenarius, cuius partes sunt senarius qui est eius medietas, et quaternarius qui est eius tercia pars et ternarius qui est eius quarta pars, et vnitas que est eius duodecima pars. Ista constituunt sedenarium. Porro cum in Deo nichil sit diminutum nec superfluum, sed totum perfectum secundum illud, [Mala. 3:6]: *Ego* fundens *et non mutor*. Et tres sunt numeri perfecti infra tres limites numerorum.

Primus, scilicet, senarius infra primum limitem numerorum simplicium quod est decem.

Et secundus, duodetriginta quod est perfectus infra secundum limitem, scilicet, centenarium.

Et tercius, xl. nonaginta sex qui est perfectus infra tercium limitem, scilicet millenarium. Propter ista denominatur Deus sub numero senario qui solus perfectus est inter numeros simplices cum dicitur, [Isai. 9:6]: *et vocabitur nomen eius Admirabilis, Consiliarius, Deus, Fortis, Pater futuri seculi, Princeps pacis*. Quippe qui sexto die perficit opera sua; sexta seculi etate venit; sexta die sexta hora redemit genus humanum.

Item, secundum Chrysostomum *Homilia* 52, illud dicitur numerat, quod uult possidere. Quod autem non uult habere, non numerat, non peccatores, non numerantur quasi de illis, non curet Deus, sicut scriptum est [Isai. 40:17]: *Pro nichilo habentur omnes gentes*.

¶ Quanta autem sit dignitas numeratorum, patet in libro Numerorum 3[:15] and 26[:2]. Vbi electi Dei secundum preceptum numerantur a Moyse. Sed inter eos non numerantur femina, id est, mollicies corporalis et corrupcio. Nam qui uel que viri feminam habet numeratur apud Deum. Vnde Chrysostomus, verbi gratia, non ideo numerant Deus ut numerum cognoscat. Tamen tanquam Sapiens [11:21] ab inicio *omnia* disposuit *in numero, pondere, et mensura*. Sed ideo numerat, ne aliquid ex eis perdat. Secundum illud, Psal. [138:17-18]: *Nimis honorificati sunt amici tui, Deus*. Et sequitur, *Dinumerabo eos, et super arenam multiplicabuntur*. Vis scire dignitatem numeratorum? Consideracio quomodo pastor discurrit per desertum adquerendum ouem et ad numerum eam reduceret. Si vna deesset Sap. 15[:2]: *Si [non] peccaverimus, scimus quoniam apud* Deum *sumus computati*.

¶ Cum ergo Deus disposuit *omnia in numero*, Sap. 11[:21], qui gratis exit et deserit habere numerum multiplicatur in malum et de eo non curatur, /f. 77ra/ Eccle. 1[:15]: *Stultorum infinitus est numerus*. Sed de electis dicitur Apo. 6[:11]: *Ut requiescerent adhuc tempus modicum donec* impleantur numerus confratrum suorum. Qui est autem hic sciendum quod a duo numeratur populus ad prouidendum de cibariis et ad satisfaciendum pro stipendiis.

In primo numerantur tam debiles quam fortes paruuli et mulieres.

In secunda solummodo viri fortes et qui possunt pugnare. Sic numerantur omnes in presenti ab eo qui dat escam omni carni sed in fine soli vertuosi numerantur, Sap. 5[:5]: *Ecce quomodo computati sunt inter filios Dei*.